Salim Abduvalievga Lyudvig Nobel mukofoti topshirildi

Rossiya Federasiyasining Sankt-Peterburg shahrida Lyudvig Nobel mukofotini tantanali topshirish marosimi o`tkazilyapti. Bu haqda Olamsport xabar bermoqda. 
Ushbu marosimda O`zbekiston Milliy olimpiya qo`mitasi raisi o`rinbosari, O`zbekiston sport kurashlari assosiasiyasi raisi, O`zbekiston Respublikasida xizmat ko`rsatgan murabbiy, iqtisod fanlari nomzodi, dunyoning bir nechta nufuzli universitetlari faxriy doktori, mesenat Salim Abduvaliev ham ishtirok etyapti. 
Quvonarlisi, Salim Kirgizbaevich 1888 yilda asos solingan, 2005 yildan qayta yo`lga qo`yilgan Lyudvig Nobel premiyasining 2022 yilgi mukofotiga munosib ko`rildi. Ayni shu daqiqalarda yuksak mukofotni o`z egalariga tantanali topshirish marosimi bo`lib o`tmoqda. Bu mukofot laureatlarga insoniyat oldidagi buyuk ishlari, professionalizm, erishgan yutuqlari uchun taqdim etiladi.